تورکیه‌نین خاریجی ایشلر ناظیرلیگی قوزئی قیبریس تورک جمهوریتتی‌نین قوروجوسو رئوف دنکتاش-ین اؤلومونون 5-جی ایلدؤمونو موناسیبتیله آچیقلاما یاییملادی.
آچیقلامادا رئوف دنکتاش-ین حیاتینی قیبریس تورکونون وارلیغینا حصر ائتدیگی وورغولاندی.
آچیقلامادا بیلدیریلدی کی، دنکتاش قیبریس تورک خالقی‌نین حاق، برابرلیک و آزادلیق موباریزه‌سینی آنا وطن تورکیه ایله فیکیر و کؤنول بیرلیگی ایچینده، جدی معنادا فداکارلیق ائده‌رک مدافعه ائتدی.
آچیقلامادا، بوتون چتین‌لیک‌لرین حلینده اوستون لیدئرلیک گوسترن دنکتاش بوتون دونیادا تقدیرلاییق دؤولت خادیم‌لیگی خصوصیتیله تاریخده مستثنی یئرینی دایمی اولا‌راق قورویاجاق.
ناظیرلیگین آچیقلاماسیندا او دا وورغولاندی کی، قیبریس تورک خالقی‌نین رئوف دنکتاش-ین گؤستردیگی یولدا ایللردیر داوام ائتدیردیگی حاق‌لی موباریزه‌نین آدادا دایمی، عدالت‌لی و اطراف‌لی حل یولونا چاتماسینا و قیبریس آداسی‌نین بؤلگه‌ده باریش، ثابت‌لیک و رفاه آداسینا چئوریلمه‌سینه عامل اولاجاغی اینامی ایله مرحوم دنکتاش-ین خاطره‌سینی بیر داها حؤرمتله یاد ائدیریک.
